stanford-oval/wikipedia huggingface dataset:
Liukoselluloosa
Käyttökohteet

Liukosellusta voidaan valmistaa selluloosajohdannaisia, kuten viskoosia, selluloosa-asetaattia ja sellofaania. Suomessa valmistettu liukosellu myytiin lähes kokonaan Kiinaan kankaiden raaka-aineeksi.
Sellofaania käytetään elintarvikkeiden pakkaamiseen kuten tässä, kirkas sellofaanipakkaus ja painettu sellofaanipussi kekseille.
10cc

10cc kuvattuna vuonna 1974.
10cc on englantilainen rockyhtye, joka perustettiin vuonna 1970 Manchesterissa, mutta yhtyeen nimi vakiintui muotoon "10cc" vasta vuonna 1972 ensimmäisen singlelevytyksen myötä. Alkuperäiskokoonpanoon kuuluivat Graham Gouldman, Eric Stewart, Kevin Godley ja Lawrence "Lol" Creme.
Kokoonpano > 1972–1976

Graham Gouldman (laulu, kitara, basso)
Eric Stewart (laulu, piano, urut, basso)
Kevin Godley (rummut, laulu)
Lol Creme (laulu, kitara, piano)
Kokoonpano > 1977–1977

Graham Gouldman
Eric Stewart
Paul Burgess (rummut, lyömäsoittimet)
Kokoonpano > 1978–

Graham Gouldman
Eric Stewart
Paul Burgess
Rick Fenn (basso)
Tony O´Malley (piano, urut)
Stuart Tosh (rummut)
Duncan Mckay (piano, urut)
Diskografia

Studioalbumit
10cc (1973,  UK Records)
Sheet Music (1974,  UK Records)
The Original Soundtrack (1975,  Mercury Records)
How Dare You? (1976,  Mercury Records)
Deceptive Bends (1977,  Mercury Records)
Bloody Tourists (1978,  Mercury Records)
Look Hear? (1980,  Warner Bros. Records, Mercury Records)
Ten Out of 10 (1981,  Warner Bros. Records, Mercury Records)
Window in the Jungle (1983,  Mercury Records)
...Meanwhile (1992,  Polydor Records)
Mirror Mirror (1995,  ZYX)
Livealbumit
Live and Let Live (1977,  Mercury Records)
10cc in Concert (1982)
The Best of 10cc Live (2006,  Universal Music)
Kokoelma-albumit
100cc – The Greatest Hits of 10cc (1975)
Greatest Hits 1972–1978 (1979,  Mercury Records)
Changing Faces – The Very Best of 10cc and Godley & Creme (1987,  PolygramTV)
Aiheesta muualla

Kuvia tai muita tiedostoja aiheesta 10cc Wikimedia Commonsissa
Suomen Sukututkimusseura

| Suomen Sukututkimusseura |
| --- | --- |

 Suomen Sukututkimusseuran toimitilat sijaitsevat Tieteiden talolla Helsingissä.
Perustettu:  30. tammikuuta 1917
Toimiala:  suku- ja henkilöhistoriallinen tutkimus, edunvalvonta
Kotipaikka:  Helsinki
Jäsenmäärä:  noin 8500
Toiminnanjohtaja:  P. T. Kuusiluoma
Puheenjohtaja:  Jouni Elomaa
Jäsenlehti:  Aikakauskirja Genos
Aiheesta muualla
genealogia.fi
Infobox OKNimi-testi OK: 
Suomen Sukututkimusseura (ruots. Genealogiska Samfundet i Finland, engl.  Genealogical Society of Finland) on kaikille avoin kaksikielinen kansalaisjärjestö, jonka tehtävänä on toimia suomalaisen suku- ja henkilöhistorian tutkimuksen edistäjänä ja sukututkijoiden tieteellisenä seurana, edunvalvojana ja yhteistyöjärjestönä sekä alansa lausuntojen antajana. Yhdistyksen kotipaikka on Helsinki, sen jäsenmäärä vuonna 2022 on noin 8500 ja se kuuluu Tieteellisten seurain valtuuskuntaan.
Suomalainen opettaja, toimittaja ja sukututkija Eeli Granit-Ilmoniemi perusti seuran vuonna 1917. Seura perustettiin vaalimaan suku- ja henkilöhistorian alalla kansallisen kulttuuriperinnön säilymistä. Nykyisin seura pyrkii lisäksi tekemään suku- ja henkilöhistoriallista tutkimusta tunnetuksi kotimaassa ja kansainvälisesti.
Seura ei tee tutkimusta, mutta sen toimintaa on mm. indeksointi ja henkilöhistoriallisten aineistojen digitointi, eli seura tuottaa aineistoja, jotka helpottavat painettujen arkistolähteiden käytettävyyttä. Huomattavin aikaansaannos seuran indeksoinnissa on kirkonkirjojen hakutietokanta HisKi, joka on toteutettu vapaaehtoisvoimin.  Lisäksi seura tuottaa ja ylläpitää erilaisia verkkopalveluita, joita sukututkijat voivat hyödyntää tehdessään omaa tutkimustaan, ja näitä palveluita ovat SukuHaku, hautakivitietokanta, Henkikirjahaku, Tietoja Suomen seurakunnista -tietokanta, SukuTopoteekki ja Suku Forum.
Tavoitteittensa ja tehtäviensä toteuttamiseksi seura ylläpitää suku- ja henkilöhistorian käsikirjastoa Tieteiden talolla Helsingin Kruununhaassa, harjoittaa julkaisutoimintaa, ylläpitää verkkopalveluita sekä järjestää koulutustilaisuuksia. Lisäksi sukututkijoiden juridinen edunvalvonta on tärkeä osa seuran toimintaa.
Vuodesta 1930 seura on julkaissut Aikakauskirja Genosta. Muita seuran julkaisuja ovat mm. Suomen Sukututkimusseuran Julkaisuja -sarja, Suomen Sukututkimusseuran Oppaita -sarja ja Suomen Sukututkimusseuran Vuosikirja -sarja, joka on ilmestynyt vuodesta 1917 alkaen. Vuosittain seura järjestää yhdessä muiden toimijoiden kanssa Valtakunnalliset Sukututkimuspäivät ja on järjestänyt myös ruotsinkielisiä Finlandssvenska Släktkonferensen -päiviä. Molemmat tapahtumat järjestetään usein yhteistyössä yhden tai useamman paikallisen toimijan kanssa. Yleensä toinen yhteistyökumppani on paikallinen sukututkimusyhdistys. Tapahtuman yhteydessä seura palkitsee vuosittain parhaan suomalaisen sukukirjan.
Historia

Porissa asunut sukututkija Eeli Granit-Ilmoniemi kävi keväällä 1916 Helsingissä tunnustelemassa helsinkiläisten sukututkimuksen ja henkilöhistorian aktiivisten työntekijöiden ja harrastajien suhtautumista uuden sukututkimusseuran perustamiseen. Ajatus sai osakseen kannatusta, joten Granit-Ilmoniemi alkoi laatia perustettavalle seuralle ohjelmaa ja sääntöjä yhdessä muiden alan harrastajien kanssa. Näin syntyneet säännöt sekä niiden osana ollut 42. henkilön allekirjoittama anomus jätettiin senaattiin tarkastettavaksi heinäkuun alussa 1916. Seuran säännöt hyväksyttiin senaatissa 18. joulukuuta 1916 ja seuran perustava kokous järjestettiin tammikuun lopulla 1917. Ensimmäinen vuosikokous pidettiin Suomen sukututkimuksen isänä pidetyn Elias Robert Alceniuksen syntymäpäivän kunniaksi 10. huhtikuuta 1917. Kokouksessa Granit-Ilmoniemi esitteli uuden yhdistyksen suunniteltua toimintaa ja seuralle hyväksyttiin yhteensä noin 140 jäsentä. Granit-Ilmoniemi valittiin seuran ensimmäiseksi sihteeriksi ja professori, kansanedustaja Kustavi Grotenfeltista tuli seuran ensimmäinen esimies ja puheenjohtaja. Myöhemmin vuonna 1920 ensimmäiseksi arkiston- ja kirjastonhoitajaksi valittiin Arne Jörgensen.
Tieteellisten seurain valtuuskunta katsoi perustetun seuran toiminnan niin merkittäväksi, että se otti seuran jäsenekseen ja antoi seuran käyttää tilojaan Tieteellisten seurain talossa Helsingin Kasarmikatu 24:ssä. Nykyisin rakennuksessa sijaitsee Suomen arkkitehtuurimuseo. Alkuun seura järjesti tiloissa vain kokouksia, sillä seuran kirjastolle ei ollut talossa vielä tuolloin tilaa. seuran kirjastoa säilytettiin sukututkija Osmo Durchmanin työpaikalla kustannusosakeyhtiö Otavan toimitalossa, kunnes kirjasto sai käyttöönsä kaksi tilavaa kirjakaappia Tieteellisten seurain kirjastoon Kasarmikadulle vuonna 1929. Kirjaston laajuus oli tässä vaiheessa 4000 nidettä. Durchamnista tuli vuonna 1922 seuran uusi sihteeri, kun Granit-Ilmoniemi erotettiin tehtävästään.
Kun eduskuntatalo valmistui vuonna 1931, eduskunnan kirjasto muutti Säätytalosta eduskuntatalon yhteyteen. Vapautunut rakennus annettiin Tieteellisten seurojen käyttöön ja sen nimeksi tuli Tieteellisten seurain talo. Näin ollen sinne muutti myös Suomen Sukututkimusseura ja sen kirjasto. Uudet tilat seura jakoi yhdessä Suomen Historiallisen Seuran ja Suomen kirkkohistoriallisen seuran kanssa, ja kolmella seuralla oli uusissa tiloissa yhteinen tilava kirjasto. Valtioneuvoston kanslia otti Säätytalon hallintaansa vuonna 1978 ja muutti sen edustuskäyttöön vuonna 1987, jolloin tiloissa yhdessä toimineet kolme seuraa muuttivat eri puolille Helsinkiä.
Aiheesta muualla

Suomen Sukututkimusseuran kotisivut
Sukututkijan verkkokauppa
HisKi-tietokanta
SukuHaku
Henkikirjahaku
Tietoja Suomen seurakunnista
SukuTopoteekki
Suku Forum
Seuran toimitilat Tieteiden talolla.
Tieteellisten seurain talo, nykyinen Suomen arkkitehtuurimuseo, jossa seura alkuaikoina toimi.
Olivia Hussey

| Olivia Hussey |
| --- | --- |
 Hussey vuonna 1974
Henkilötiedot
Syntynyt: 17. huhtikuuta 1951 Buenos Aires, Argentiina
Kuollut: 27. joulukuuta 2024 (73 vuotta)
Ammatti:  näyttelijä
Vanhemmat:  Andrés Osuna ja Joy Osuna
Näyttelijä
Aktiivisena:  1964–2018
Palkinnot
 Golden Globe (1969) 
 Nimikirjoitus
Aiheesta muualla
Viralliset kotisivut
IMDb
Elonet
Olivia Hussey (o.s. Osuna) (17. huhtikuuta 1951 Buenos Aires, Argentiina – 27. joulukuuta 2024) oli englantilainen näyttelijä.
Elämä ja ura

Huessey syntyi Buenos Airesissa. Hän oli argentiinalaisen oopperalaulaja Andrés Osunan ja englantilaisen Joy Osunan ensimmäisen lapsi. Hän sai katolisen kasvatuksen. Hän muutti Lontooseen 8-vuotiaana. Perje muutti Lontooseen, kun Olivia oli seitsemänvuotias.

Hussey teki 15-vuotiaana ensiesiintymisensä West Endillä näytelmässä The Prime of Miss Jean Brodie. Hänet löydettiin sieltä italialaisen Franco Zeffirellin ohjaamaan Romeoon ja Juliaan. Elokuvasta tuli suosittu, ja sen pääosapari Juliaa näytellyt Hussey ja Romeota näytellyt Leonard Whiting tekivät siinä läpimurtonsa. Kumpikin heistä sai 1969 Golden Globen parhaina uusina näyttelijöinä.
Romeossa ja Juliassa oli jo aikanaan kohua herättänyt Husseyn ja Whitingin alastonkohtaus. Hussey ja Whiting nostivat siitä 2018 oikeusjutun, jossa he syyttivät Paramountia seksuaalisesta hyväksikäytöstä ja alastonkuvien levittämisestä. Hussey kertoi, ettei ollut koskaan hyväksynyt alastomuutta, mutta oli kokenut kuvauksissa, ettei voisi kieltäytyä. Hussey ja Whiting hakivat yli 500 miljoonan dollarin vahingonkorvauksia, mutta tuomari hylkäsi jutun 2023 eikä pitänyt alastonkohtausta seksuaalisesti liiallisen vihjailevana.
Husseyllä oli pääroolit elokuvissa All the Right Noises ja Kosto Mafialle. Sitten hän teki kauhuelokuvan Musta joulu (1974), jota pidetään slasher-elokuvien edeltäjänä. Hussey sai mainetta ”huutokuningattarena” näyteltyään myös televisioelokuvassa Psyko IV, jossa hänellä oli Norman Batesin äidin rooli.
Hussey palasi Zeffirellin ohjaukseen minisarjassa Jeesus Nasaretilainen (1977), missä hän näytteli Neitsyt Mariaa. Vuonna 1978 hän näytteli elokuvassa Kuolema Niilillä. Vuonna 2003 hän näytteli Äiti Teresaa elokuvassa Mother Teresa of Calcutta.
Husseystä tuli viimeisinä vuosinaan myös ääninäyttelijä, ja hän esiintyi monissa videopeleissä. Hänen pelejään ovat muun muassa Star Wars: Rogue Squadron ja  Star Wars: The Old Republic.
Yksityiselämä

Hussey meni naimisiin Dean Paul Martinin kanssa vuonna 1971. He saivat pojan vuonna 1973. He erosivat vuonna 1978, mutta pysyivät ystävinä. Martin kuoli vuonna 1987 lento-onnettomuudessa.
Vuosina 1980–1989 Hussey oli naimisissa japanilaisen laulajan Akira Fusen kanssa. Heillä on yksi poika, Maximilian Hussey Fuse (s. 1983).
Husseyllä diagnosoitiin rintasyöpä vuonna 2008, jonka takia hänen molemmat rintansa poistettiin. Syöpä uusiutui vuonna 2018.
Hussey kuoli 73-vuotiaana 27. joulukuuta 2024.
POP-pankki

| POP-pankki |
| --- | --- |
Perustettu:  1997
Toimiala:  pankkitoiminta
Henkilöstö:  785 (v. 2020)
Kotisivu:  POP Pankki
Infobox OKVirheellinen NIMI-arvo: 
POP-pankki (ent. Paikallisosuuspankki) -ryhmään kuuluu 18 paikallista osuuspankkia, POP-pankkia, POP Pankkikeskus osk, keskusluottolaitos Bonum Pankki Oyj ja kiinnitysluottopankki POP Asuntoluottopankki Oyj. Ryhmään kuuluu myös POP-pankkien ja POP-pankkikeskuksen omistama POP Holding Oy, joka omistaa 30 prosenttia Suomen Vahinkovakuutus Oy:stä. Suomen Vahinkovakuutus Oy käyttää aputoiminimeä POP Vakuutus, ja se kuuluu Lähi-Tapiola -ryhmään.
POP-pankki-ryhmällä on yhteensä yli 70 pankkikonttoria ja palvelupistettä vuonna 2023.  Pohjoisimmat konttorit löytyvät Torniosta ja Rovaniemeltä. Valtakunnallisen EPSI Ratingin Pankit ja rahoituksen -tutkimuksen mukaan POP Pankki on voittanut yksityisasiakasvertailun yhtä lukuun ottamatta kaikkina vuosina siitä lähtien kun tutkimusta on tehty vuodesta 2011 lähtien. POP Pankki on myös menestynyt vastaavassa yritysasiakastutkimuksessa.
POP-pankki-ryhmä on suomalainen finanssiryhmä, joka tarjoaa vähittäispankkipalveluja henkilöasiakkaille sekä pienille ja keskisuurille yrityksille. POP-pankki-ryhmän tehtävänä on edistää asiakkaiden taloudellista hyvinvointia, vaurastumista ja paikallista menestystä. Ryhmän visiona on olla henkilökohtaisen ja digitaalisen palvelun yhdistävä, parhaan asiakastyytyväisyyden sekä nopean päätöksenteon pankki, joka on vakavarainen ja kasvaa kannattavasti markkinoita nopeammin.
POP-pankit ovat osuuskuntamuotoisia pankkeja, joiden omistajia ovat pankkien jäsenasiakkaat.
Historiaa

Paikallisosuuspankki-ryhmä syntyi vuonna 1997, kun 44 osuuspankkia erosi Osuuspankkiryhmästä (nyk. OP). Ryhmä toimi nimellä Paikallisosuuspankit vuoteen 2010, jolloin nimeksi vaihdettiin POP Pankki.
Osuuspankkiryhmä muutti toimintaansa 1990-luvun pankkikriisin jälkeisissä oloissa vuonna 1997. Osuuspankkiryhmästä syntyi tuolloin yhteisvastuullinen yhteenliittymä. Joukko maakuntien osuuspankkeja kuitenkin vastusti muutosta. Näissä "kapinapankeissa" pelättiin, että ne joutuisivat kaupunkipankkien riskinoton maksumiehiksi ja että ne menettäisivät itsenäisyytensä. Ryhmästä eronneet pankit perustivat oman pankkiryhmänsä Paikallisosuuspankit. POP-pankkeja on kutsuttu koivunlehtitunnuksen vuoksi myös koivunlehtipankeiksi.
EU:n pankkisääntely vaikutti siihen, että POP-pankit muodostivat yhteenliittymän 31.12.2015. Yhteenliittymän keskusyhteisöksi tuli POP Pankkiliitto. Kukin jäsenpankeista päätti omalta osaltaan 2015, liittyisikö se uuteen yhteenliittymään. Tuossa yhteydessä POP-ryhmästä erosi kahdeksan jäsenpankkia. Jäsenpako vastasi 22 % POP-pankkiliiton osuuspääomasta. Eronneista pankeista kaksi yhdistyi Oma Säästöpankkiin, kun taas kuusi POP-pankkia liittyi OP-ryhmään.  Syynä siirtymiseen on pidetty sitä, että POP-pankeista oli syntymässä samanlainen yhteenliittymä kuin mitä pankit vastustivat vuonna 1997.
Pankkiryhmän toiminta

POP-pankkiryhmän keskusyhteisönä toimii POP Pankkikeskus osk, joka vastaa ryhmän ryhmäohjauksesta ja valvonnasta.
Vuonna 2012 perustetun POP Vakuutuksen omistavat nykyisin yhdessä LähiTapiola- ja POP Pankki -ryhmä.
POP Pankki -ryhmän keskusluottolaitoksena toimii ryhmän oma Bonum Pankki vuodesta 2015 alkaen. Siihen asti ryhmä osti keskusluottolaitospalvelut Aktialta.
POP Asuntoluottopankki Oyj on saanut kiinnitysluottopankkitoimiluvan toukokuussa 2022.
POP Pankki Jämijärvi yhdistyi POP Pankki Kurikkaan toukokuun 2023 lopulla.
POP Pankki Keuruu on vaihtanut nimensä keväällä 2024 POP Pankki Hetkeksi.
POP Pankin vuonna 2024 avattavia konttoreita ovat: Karvia,  Kankaanpäähän, Kalajoelle ja Riihikoskelle.
POP Pankit

POP-pankkiryhmässä on seuraavat jäsenpankit (7/2023):
| --- | --- |
 Honkajoen Osuuspankki  Isojoen Osuuspankki  Kannonkosken Osuuspankki  Hetki Osuuspankki   Konneveden Osuuspankki  Kosken Osuuspankki  Kurikan Osuuspankki  Kyrön Seudun Osuuspankki  Kyyjärven Osuuspankki  Lammin Osuuspankki :  Lanneveden Osuuspankki  Lappajärven Osuuspankki  Lakeuden Osuuspankki  Lavian Osuuspankki  Nivalan Järvikylän Osuuspankki  Pohjanmaan Osuuspankki  Järvi-Suomen Osuuspankki  Suomen Osuuspankki
POP Pankit > Entisiä POP-pankkeja

Tapiolan Osuuspankki
Vaskion Osuuspankki yhdistyi 2014 Kosken Osuuspankkiin. Yhdistynyt pankki pysyi POP-ryhmässä.
Kaksi POP-pankkia yhdistyi Oma Säästöpankkiin 2015:
Joroisten Osuuspankki
Pyhäselän Paikallisosuuspankki
Kuusi POP-pankkia siirtyi POP-ryhmästä OP-ryhmään toukokuussa 2015:
Keiteleen Osuuspankki siirtyi OP-ryhmään ja yhdistyi Pielaveden Osuuspankkiin, joka vaihtoi nimekseen Nilakan Seudun Osuuspankki.
Laihian Osuuspankki
Multian Osuuspankki
Osuuspankki Poppia
Petäjäveden Osuuspankki
Tuusniemen Osuuspankki
Aiheesta muualla

POP-pankkiryhmän kotisivut
Suomalaiset pankit
Aktia
Bigbank
Danske Bank
Evli
Handelsbanken
Hypo
Nordea
Nordnet
OmaSp
OP
POP-pankki
SEB
S-Pankki
Säästöpankkiryhmä
Ålandsbanken
Jäkärlän vanha POP-pankki
Valokuva pankin papukaija säästölippaasta.
Seinäjoen POP Pankki
Lappajärven POP Pankki
Reija Pasanen

Reija Pasanen (s. 1967) on suomalainen teollinen muotoilija, jonka erikoisalaa on ulkotilojen valaistussuunnittelu. Hänen työryhmänsä suunnittelema Tikkurilan asemaympäristön ja -kosken puistoalueen valaistus palkittiin vuoden 2003 valaistuskohteena ja vuoden 2004 kuntateknisenä saavutuksena. Vuonna 2005 hänen työryhmänsä voitti Cata-valaisinjärjestelmällään Luminord-muotoilukilpailun.
Pasasen työn- ja toimeksiantajiin kuuluvat Ramboll Finland, WSP Finland, Valmont International ja Valoa Design Oy. Valaistuksen lisäksi Pasanen on muotoillut huonekaluja.
Reija Pasanen pääsi ylioppilaaksi Tampereen Messukylän lukiosta 1986 ja opiskeli metallialan artenomiksi Jurvan käsi- ja taideteollisuusoppilaitoksessa. Hän valmistui teolliseksi muotoilijaksi Taideteollisesta korkeakoulusta vuonna 2000.
Pasanen on toinen Open Light Factory Oy:n perustajajäsenistä ja toimii myös oman suunnittelutoimistonsa DMY:n (Design Meets You) kautta.
Aiheesta muualla

Reija Pasasen portfolio Ornamon sivustolla (Arkistoitu – Internet Archive)
Möykky

| Möykky |
| --- | --- |
 Möykky, miljoonien idoli
Luoja(t):  Stan Lee & Jack Kirby
Kustantamo:  Marvel
Ensiesiintyminen:  The Fantastic Four nro 1 (marraskuu 1961)
Henkilötiedot
Oikea nimi:  Benjamin Jacob Grimm
Status:  Aktiivinen
Pituus:  180 cm
Paino:  226 kg
Ryhmäsidokset:  Ihmeneloset, UCWF, Kostajat, Puolustajat, entinen Yancy Street-kadun jengipomo
Henkilöllisyydet:  Mustaparta
Voimat:  Valtavat fyysiset voimat, kestävyys ja nopeus
Suhteet
Sukulaiset:  Daniel Grimm, Sr. (isä, kuollut), Elsie Grimm (äiti, kuollut), Daniel Grimm, Jr. (veli, kuollut), Franklin Richards (kummipoika), Alicia Masters (entinen tyttöystävä), Petunia Grimm (täti), Jake Grimm (setä)
Möykky (engl. Thing) (esiintynyt Suomessa myös nimillä Kivimies, Olento, Olio ja Otus), oikealta nimeltään Benjamin J. Grimm, on Marvel-kustantamon sarjakuvissa esiintyvä supersankari ja yksi Ihmenelosten perustajajäsenistä. Kivimäisen supersankarin loivat Stan Lee ja Jack Kirby. Hahmon ensiesiintyminen tapahtui amerikkalaisen Fantastic Four-lehden ensimmäisessä numerossa vuonna 1961. Jack Kirby on useissa haastatteluissa todennut Möykyn olevan hänen alter egonsa. Useiden taiteilijan tunteneiden ihmisten mielestä sikaria poltteleva supersankari tosiaan muistutti vahvasti luojaansa.
Möykyn taisteluhuuto "It's clobberin' time!" (suomennettu useilla eri tavoilla - kts. alhaalla) on vakiintunut amerikkalaisten sarjakuvien vakiofraasiksi.
Möykyn ensiesiintyminen Suomessa tapahtui Ihmesarjan numerossa 2 (1967).
Voimat ja varusteet

Möykyllä on valtavat fyysiset voimat ja kestävyys. Kosmiset säteet muuttivat hänen kehonsa lihaksistot, luut, sisäelimet ja ihon kivimäiseksi erittäin kestäväksi aineeksi.
Möykky kykenee toimimaan täydellä teholla noin päivän verran ennen kuin väsyy rasituksesta. Möykyn keuhkot ovat huomattavasti ihmisen keuhkoja suuremmat ja hän kykeneekin pidättelemään henkeään paljon normaalia ihmistä kauemmin. Möykyn aistit ovat myös hienovirittyneet vastaanottamaan monipuolisemmin aistiärsykkeitä. Kivimäinen iho ei esimerkiksi vaikuta hänen tuntoaistiinsa. Silti Möykky kestää korkeita lämpötiloja vaivatta, samaten jopa tykistön tulitus kilpistyy hänen kehoonsa. Möykky ei silti ole immuuni sairauksille, vilustumiselle tai stressille.
Toisin kuin Hulkin tapauksessa, Möykyn ajattelukapasiteetti ei vähentynyt muutosprosessissa.
Möykyn fyysinen voimakkuus on kasvanut ajan myötä. Alussa hän kykeni nostamaan vain noin 5 tonnia, mutta Herra Fantastisen keksimien harjoitteluohjelmien ja -laitteiden ansiosta Möykky kuitenkin kykenee nostamaan nykyään jopa yli 100 tonnia. Möykky on taistellut Hulkia ja Namoria vastaan tasaväkisesti ja voittanut molemmat.
Möykky luetaan kuitenkin yhdeksi parhaimmaksi Marvel-universumin taistelijaksi, koska hänellä on uskomaton päättäväisyys, sitkeys ja monipuoliset taistelutaidot (pääasiallisesti nyrkkeily ja paini). Siksi Möykky on pehmittänyt useasti itseään voimakkaampiakin vastustajia, joilla ei useasti ole mitään varsinaista taistelutekniikkaa. Möykky on myös entinen katujengiläinen, joten hänellä on kokemusta katutappeluista.
Koska Ben Grimm oli yliopistonsa huippujalkapalloilija, hän on myös hämmästyttävän ketterä ja nopea (siinä missä muut Marvel-universumin voimamiehet usein ovat hitaita ja kömpelöitä – luottaen pelkkään raakaan voimaan).
Fyysisten ominaisuuksiensa lisäksi Möykky on ensiluokan pilotti ja tuntee useita lentokonemalleja.
Vaikka Möykky saattaakin näyttää ja kuulostaa yksinkertaiselta mieheltä (ainakin Reed Richardsin vieressä) on hän kuitenkin korkeasti koulutettu ja älykäs. Hänen puhetapansa hämääkin useasti vastustajat kuvittelemaan Möykyn olevan hidas ja typerä vastustaja - etu, jota Möykky hyödyntää useasti kamppailuissaan.
Ultimate Möykky

Ultimate Marvel -universumissa Ben on Reedin lapsuudenaikainen ystävä. Ollessaan koulussa Ben suojeli Reediä öykkäreiltä ja kiusaajilta. Vastalahjaksi Reed auttoi isokokoista ystäväänsä läksyissä. Ben siirtyi myöhemmin yliopistoon ja sai kutsun tulla katsomaan Reedin uuden, mullistavan teleportaatiolaitteen käyttöönottoa.
Koe kuitenkin meni pieleen ja Ben sai tutun oranssin kivikuorensa ja uskomattomat voimansa. Ultimate-versio Möykystä on miltei haavoittumaton fyysisille vahingoille, kuten taistelukaasuille. Ultimate Möykky on kuitenkin ottanut muutoksensa paljon raskaammin mitä normaalijatkumon Möykky ja on jopa yrittänyt itsemurhaa.
Möykyn henkinen elämä on kuitenkin saanut paremman käänteen hänen tavattuaan Ultimate-version Alicia Mastersista.
Taisteluhuuto

Johtuen lukuisista suomentajista Möykyn taisteluhuuto "It's clobberin' time!" on saanut lukuisia eri muotoja. Alla listattuna niin uusia kuin vanhojakin:
"Turpiin tulee!" (yleisimmin hyväksytty ja vakiintunut muoto - esiintynyt niin Ihmesarjassa kuin Lauri "Mail-Man" Narisen suomennoksissa)
"Kohta kolisee!" uusi, Topi Makkosen innovatiivinen suomennos.
"On aika kolhia hieman!" Veikko Rannan suomennos Semicin sarjakirjassa numero 86.
"Pikkukivet lentää!" Mikko Kalevan suomennos Star Trek-lehdessä.
"Nyt nuijitaan!
"Nyt tulee turpaan" SDI Media Groupin suomennos elokuvassa Fantastic Four: Hopeasurffari.
Möykky muissa medioissa > Elokuvat

Tim Story ohjasi vuosina 2005 ja 2007 elokuvat Fantastic Four ja Fantastic Four: Hopeasurffari, joissa Möykkyä näytteli Michael Chiklis. Hän oli kihloissa Debbie McIlvanen kanssa, kunnes McIlvane purki heidän kihlauksensa Grimmin muodonmuutoksen jälkeen. Grimm on sen jälkeen usein turhautunut Reedin epäonnistuneisiin yrityksiin muuttaa hänet ennalleen, ja hän tapaa myöhemmin baarissa Alicia Mastersin. Victor von Doom auttaa häntä palautumaan ennalleen, hankkiutuakseen Möykystä eroon ennen muita Ihmenelosia. Asian tajunnut Grimm päättää muuttaa itsensä takaisin, auttaakseen muita Ihmenelosia päihittämään Doomin. Mastersin avulla, Grimm alkaa vähitellen tottua muodonmuutokseensa ja hyväksyä sen. Chiklisin vaatimuksesta, tuottajat toteuttivat Möykyn elokuviin perinteisillä naamiointimenetelmillä: silikonista ja nylonista valmistetuilla vartalo- ja raajaproteeseilla sekä kasvonaamioilla.
Josh Trankin ohjaamassa vuoden 2015 Fantastic Four -elokuvassa Möykkyä näytteli Jamie Bell. Tämä versio sai voimansa ulottuvuudesta nimeltä Planeetta Zero, ja armeija käytti häntä salaisena aseenaan. Toisin kuin Tim Storyn elokuvissa, tässä elokuvassa Möykky oli toteutettu tietokonegrafiikoilla ja liikkeenkaappauksella.
Möykky muissa medioissa > Marvel Cinematic Universe

Marvel Cinematic Universen (MCU) elokuvissa Ben Grimmiä / Möykkyä näyttelee Ebon Moss-Bachrach. Hahmo tekee ensiesiintymisensä vuoden 2025 elokuvassa The Fantastic Four: First Steps .
Moss-Bachrach tulee palaamaan rooliinsa elokuvissa Avengers: Doomsday (2026) ja Avengers: Secret Wars (2027).
Möykky muissa medioissa > Videopelit

Möykky esiintyy Marvel: Ultimate Alliance -pelissä yhtenä pelattavista hahmoista.